ХъахIабросулъ вуго гIемерал соназ жив росдал культура-лъай кьеялъул учреждениябазда хIалтIарав, гьанже хIалхьуда вугев, ГIисаев МухIамад. Гьес гIемераб хIалтIи гьабуна росулъ ва районалда культура – лъай кьеялъул хIалтIи цебетIезабиялъе. БитIахъего гьеб ишалъе вижарав гIадав чи вукIана гьев жиндирго заманаялда. Гьанже жиндирго махщел гьес лъималазухъеги кьун буго. Дагъистаналъул культпросвет училище лъугIарай яс Кавсарат хIалтIулей йиго росдал библиотекаялда, вас МухIамадрасул абуни культураялъулгун рекIелгъей гIуцIиялъул централда заведуюшийлъун.